Diari Oficial de la Generalitat Valenciana


Sumari del DOGV 9143, del 04-08-2021 (2021/8372)

Extracte de la Resolució de 28 de juliol de 2021, del rector de la Universitat Politècnica de València, per la qual es convoca la segona crida del programa «University júnior International Entrepreneurs 5U CV» a la UPV, per a l'any 2021.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9143

Data del DOGV
:   04-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8372


Data del document
:   28-07-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 28 de juliol de 2021, del rector de la Universitat Politècnica de València, per la qual es convoca la segona crida del programa «University júnior International Entrepreneurs 5U CV» a la UPV, per a l'any 2021. [2021/8372]  
BDNS (identif.): 577771.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
http://www.pap.minhap.gob.es/bdnstrans/index  
  
Primer. Persones beneficiàries  
Poden sol·licitar les ajudes:  
a) L'alumnat de la UPV matriculat en el curs acadèmic 2021-2022, de grau, màster universitari o doctorat.  
b) Els titulats i titulades recents de la UPV.  
Es considera «titulat o titulada recent» qui realitza l'estada dins de l'any posterior a la finalització dels estudis a la UPV. La data de finalització d'estudis correspon a la data de lliurament/presentació del TFG, TFM o tesi doctoral, no al pagament del títol.  
  
Que complisquen els requisits exigits en les bases de la convocatòria.  
  
Segon. Finalitat  
La finalitat d'aquesta convocatòria és convocar 7 ajudes de mobilitat per a realitzar estades de pràctiques internacionals o interregionals d'emprenedoria d'un màxim de tres mesos de duració en entitats o empreses situades en regions emprenedores europees (nacionals o internacionals) o als països participants en el programa Erasmus+ consolidades i relacionades amb la idea de negoci que presente el beneficiari.  
  
Aquest programa té com a objectiu desenvolupar el talent emprenedor de l'estudiantat i recentment titulats universitaris amb iniciatives globals, promovent l'augment de la motivació per l'emprenedoria a través de la mobilitat internacional i interregional i la formació en emprenedoria internacional amb la finalitat que l'estudiantat i acabats de titular reforcen i milloren les competències transversals emprenedores i puguen adquirir capacitats i aptituds en emprenedoria global, així com fomentar la creació de relacions professionals d'àmbit internacional o interregional.  
La duració de cada estada serà d'un mínim de 2 mesos i un màxim de 3 mesos, i podrà començar a partir d'octubre de 2021 i finalitzar abans del 31 de desembre de 2021.  
  
Tercer. Bases reguladores  
Disponibles en www.ideas.upv.es  
  
Quart. Import  
Les ajudes són finançades per la Conselleria d'Economia Sostenible, Sectors Productius, Comerç i Treball, a través de la línia de subvenció F12762017, denominada «Campus de l'emprenedor innovador» dels pressupostos de la Generalitat per al 2021, aprovats per la Llei 4/2020, de 30 de desembre, amb càrrec a la partida pressupostària 323850280 422 40238, de l'oficina gestora de la unitat d'emprenedoria IDEES UPV, per un import global màxim de 26.250 euros aplicables a l'exercici 2021.  
En cas que en aquesta crida no s'assignaren totes les ajudes, en el marc d'aquesta convocatòria es procedirà a realitzar nova convocatòria dins del termini d'execució del conveni.  
La dotació econòmica de l'ajuda estarà subjecta a la corresponent retenció que estableix la normativa vigent. En el cas que les estades es gestionen sota el marc legal d'RD 592/2014 l'ajuda estarà subjecta a les corresponents despeses fiscals i de seguretat social.  
En el cas d'estada de pràctiques internacionals sempre que es realitzen de manera presencial, en àmbit internacional, l'ajuda econòmica que percebrà el beneficiari serà de 1.250 euros bruts per mes sencer d'estada de pràctiques.  
Amb independència d'aquesta ajuda, si el país de destinació està dins dels participants en Erasmus+, el beneficiari pot optar a les ajudes corresponents del programa Erasmus+.  
En el cas d'estada de pràctiques sempre que es realitzen de manera presencial, en àmbit interregional nacional i només per a estudiants, l'ajuda econòmica que percebrà el beneficiari serà de 750 euros bruts per mes sencer d'estada de pràctiques.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana.  
  
València, 28 de juliol de 2021.- El rector de la Universitat Politècnica de València: José Esteban Capilla Romà.